Document ID: /roh_data/filtered/fineweb-2-filterrobots_roh.jsonl.gz/45810

Il cub da ballape da Basilea è sa qualifitgà gievgia saira directamain per l'8avel final da la Conference League. Grazia a la victoria da 3:0 encunter Karabach Agdam terminescha l'FCB la fasa da gruppa sin plazza 1 avant il club da l'Aserbaidschan. Ils segunds da la gruppa ston dar il favrer ils 16avel finals. Basilea po sursiglir quels e dar il mars l'8avel final.
Karabach ha gì pliras schanzas da sajettar gols, ha dentant fatg plirs sbagls en la fasa finala. Pliras giadas ha Karabach disdì pervia d'in ferm Heinz Lindner, singulas giadas dentant era pervia dad agens sbagls.